คือหนูพึ่งกินยาคุมไปเมื่อ8เดือนที่แล้ว และพึ่งมาเริ่มออกกำลังกายและคุมอาหาร และน้ำหนักลดลง แต่ปกติประจำเดือนประมานต้นๆเดือนแบบวันที่3-4 แต่พอมาเดือน มค. พอวันที่9มีเลือดออกทางช่องคลอด1วันและหายไป พอมาวันที่18ประจำเดือนมา10วัน และพอมาเดือน กพ.ตอนนี้มีเลือดไหลออกจากช่องคลอดอีกแล้วแต่ไม่แน่ใจว่าเป็นประจำเดือนไหม ช่วยตอบหน่อยนะคะเครียดมาก อยากรู้ว่าเป็นเพราะออกกำลังกาย และเครียดกับการสอบรึเปล่า รึเป็นเพราะกินยาคุม ตอบหน่อยนะคะ
สวัสดีครับการที่มีเลือดออกทางช่องคลอดในช่วงที่ยังไม่ถึงเวลามีประจำเดือน หรือมาหลายๆครั้งในเดือนเดียว หรือช่วงห่างไม่ถึงเดือน ถือว่าเป็นความผิดปกติครับ ซึ่งถ้ารับประทานยาคุมกำเนิดมานานถึง 8 เดือนแล้ว เลือดที่ออกมาผิดปกตินี้ก็ไม่น่าจะใช่ผลจากยานะครับ แต่อาจเกิดได้จากสาเหตุอื่นๆ เช่น1.ฮอร์โมนไม่สมดุล เช่นรังไข่ทำงานผิดปกติ2.ภาวะแทรกซ้อนจากการตั้งครรภ์3.โรคติดเชื้อทางเพศสัมพันธ์4.เนื้องอกในมดลูก5.โรคอื่นๆ เช่น ต่อมธัยรอยด์มีปัญหาด้วยสาเหตุของโรคที่แตกต่างกัน และเลือดออกมานานแล้ว จึงควรไปพบคุณนรีเวช เพื่อทำการตรวจภายใน สำหรับการวินิจฉัยและรักษาที่ถูกต้องต่อไปครับ